Diari Oficial de la Generalitat Valenciana


Sumari del DOGV 7349, del 29-08-2014 (2014/7797)

Informació pública de la resolució de la consellera d'Infraestructures, Territori i Medi Ambient en virtut de la qual es desistix de la tramitació del procediment administratiu d'aprovació de la modificació del projecte de reparcel·lació de la unitat d'execució del sector la Torre del Pla General d'Ordenació Urbana de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7349

Data del DOGV
:   29-08-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7797


Data del document
:   24-07-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * València
    * pla d'urbanisme

Informació pública de la resolució de la consellera d'Infraestructures, Territori i Medi Ambient en virtut de la qual es desistix de la tramitació del procediment administratiu d'aprovació de la modificació del projecte de reparcel·lació de la unitat d'execució del sector la Torre del Pla General d'Ordenació Urbana de València.  
 [2014/7797]  
En virtut de Resolució de data 24 de juliol de 2014 s'ha acordat posar fi al procediment administratiu d'aprovació de la modificació del projecte de reparcel·lació de la unitat d'execució del sector la Torre del Pla General d'Ordenació Urbana de València, iniciat d'ofici per l'Administració autonòmica, i desistir d'este i s'acorda així mateix la continuació de la tramitació del procediment relatiu a l'aprovació de la modificació puntual del pla especial.   
Contra la resolució de desistiment, que posa fi a la via administrativa, pot interposar-se recurs potestatiu de reposició, a interposar en el termini d'un mes, de conformitat amb el que preveuen els articles 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o la seua impugnació directa davant de l'orde jurisdiccional contenciós administratiu, en el termini de dos mesos, comptats des de l'endemà de la notificació o publicació d'esta, segons establix l'article 8 i l'article 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que els interessats puguen exercitar qualsevol altre recurs que estimen oportú.  
  
Contra l'acte de tràmit relatiu a la continuació de la tramitació del procediment d'aprovació de la modificació puntual del pla especial de la Torre no pot interposar-se cap recurs. L'oposició al dit acte podrà al·legar-se pels interessats per a la seua consideració en la resolució que pose fi al procediment en qüestió.  
S'ha remés notificació individual als titulars dels béns i drets afectats, en què es reproduïx l'indicat acte administratiu.  
  
Se significa que el present anunci es publica igualment als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú per als interessats que figuren com a desconeguts o amb domicili ignorat, i per als que no hagen acreditat a l'agent urbanitzador la seua condició d'interessat degudament durant la tramitació dels programes i projectes de reparcel·lació dels dits àmbits.  
  
  
València, 24 de juliol de 2014.- La consellera d'Infraestructures, Territori i Medi Ambient: Isabel Bonig Trigueros.